З раніцы настрой гараджан узнімала радыёгазета “Табе, Беларусь, прысвячаецца”. Асноўная ж частка мерапрыемстваў пачалася пасля абеду. У другой палове дня кіраўніцтва раёна, іншыя прадстаўнікі мясцовай улады і грамадскіх арганізацый, работнікі гарадскіх прадпрыемстваў усклалі кветкі да помніка воінам і партызанам, загінуўшым у гады Вялікай Айчыннай вайны. І гэта так натуральна – перш чым поўнасцю аддацца радасным гулянням, схіліць галаву перад тымі, дзякуючы каму ў кожнага з нас ёсць сама магчымасць гэтай радасці.